«168 ժամի» բրյուսելյան աղբյուրների համաձայն Փաշինյանին Բրյուսելի ամենաբարձր ղեկավարությունը սպասում էր շատ ավելի վա­ղուց, սակայն, ինչ-ինչ պատճառներով այդ այ­ցը հնարավոր չեղավ կազմակերպել մայիս ամսին։ Ըստ մեր աղբյուրների, Մոգերինի-Փաշինյան հեռախոսազրույցի ընթացքում առաջարկ էր եղել ներկա գտնվել մայիսի 16-ին Եվրոպա­կան խորհրդարանում ԵՄ-ի և Հայաստանի միջև Համապարփակ և ընդլայնված գործընկե­րության համաձայնագրի վավերացման քվե­արկությանը, որից բացի՝ ԵՄ-ն որոշել էր աջակ­ցություն հայտնել ՀՀ նոր իշխանություններին՝ խոստանալով համագործակցության, ֆինան­սավորման ընդլայնում որոշ ոլորտներում, փորձելով խրախուսել ՀՀ նոր իշխանություննե­րի պայքարը հանուն բարեփոխումների։ Սա­կայն, ըստ մեր զրուցակցի, այդ արարողու­թյունն անցավ առանց ՀՀ նորընտիր վարչապե­տի, սակայն առաջիկայում՝ հուլիսի 4-ին, նա­խատեսվում է գործընկերության մասին համաձայնագրի (CEPA) ամփոփիչ քվեարկությունը, և այս անգամ, ըստ ամենայնի, հայկական կող­մը կունենա ամենաբարձր մակարդակի ներկայացվածություն։